’n Vertikale driekleur in groen, geel en rooi.
Die nasionale vlag van Mali is op 1 Maart 1961 amptelik in gebruik geneem. Die vlag vertoon ’n driekleur met drie ewe wye vertikale bane in groen (vlagpaalkant), geel (middel) en rooi (wapperkant). Die kleure is ook die Pan-Afrika kleure.
Die drie kleure het die volgende simboliese betekenis: groen stel die natuur en landbou voor, geel stel die goudvelde van Mali voor en rooi simboliseer die opofferings wat gemaak is ter wille van onafhanklikheid.
Die huidige vlag is op 1 Maart 1961 aanvaar. Die oorspronklike vlag is op 4 April 1959 aanvaar toe Mali (saam met Senegal) by die Mali-Federasie aangesluit het. Die vroeëre vlag was dieselfde, behalwe dat die geel baan ’n swart stokmannetjie, kanaga, met arms opgehef na die hemel gehad het. Nadat Senegal die federasie verlaat het, het hulle die kanaga vervang met ’n groen ster. In 1961 het Mali ook die kanaga van die vlag verwyder maar het dit nie vervang nie, waarskynlik omdat die Moslems (90% van die bevolking) dit nie toelaat dat ’n menslike figuur op die nasionale vlag uitgebeeld word nie.
Vlag van Frans-Soedan, 1920 tot 1959
Vlag van die Mali-Federasie, 4 April 1959 tot 1 Maart 1961
Vlag van Azawad, 6 April 2012 tot 14 Februarie 2013
(en) Mali by Flags of the World.
Vlae van Mali
Ontsluit van "https://af.wikipedia.org/w/index.php?title=Vlag_van_Mali&oldid=1473412"	Kategorieë: MaliNasionale vlae	Navigasie-keuseskerm
العربيةAsturianuAzərbaycancaБеларускаяБеларуская (тарашкевіца)‎Българскиবিষ্ণুপ্রিয়া মণিপুরীBosanskiCatalàČeštinaCymraegDanskDeutschΕλληνικάEnglishEsperantoEspañolEestiفارسیSuomiFrançaisGalegoગુજરાતીעבריתहिन्दीHrvatskiMagyarՀայերենBahasa IndonesiaItaliano日本語한국어LietuviųLatviešuМакедонскиBahasa Melayuမြန်မာဘာသာNederlandsNorsk bokmålPolskiPortuguêsРусскийScotsSrpskohrvatski / српскохрватскиSimple EnglishSlovenčinaСрпски / srpskiSvenskaKiswahiliไทยTürkçeУкраїнськаاردوYorùbá中文	Wysig skakels	Die bladsy is laas op 27 Julie 2016 om 10:49 bygewerk.